- Hindi News
- National
- अपने जीवन की घटनाओं को लेकर कमिश्नर अगनानी ने लिखी किताब ‘अंदर का स्कूल’
अपने जीवन की घटनाओं को लेकर कमिश्नर अगनानी ने लिखी किताब ‘अंदर का स्कूल’
डॉ. अगनानी ने किताब लेखन की शुरुआत 2006 में भ्रूण हत्या पर लिखी गई दो किताबों मिसिंग गर्ल्स और कहां खो गई बेटियां से की थी। जिसके माध्यम से उन्होंने देश में भ्रूण हत्या का मामला उठाया था। जिसके बाद अब उन्होंने समाज में व्याप्त कुरीतियों, पारिवारिक समस्याओं और समाज की दशा को बताते हुए यह किताब लिखी है। डॉ अगनानी की इस किताब में अलग-अलग 52 कहानियां है। जिनके टाइटल भी कहानियों की तरह रोचक हैं, जैसे फिर बनना चाहता हूं हीरो, चम्मच की खट-खट, तुम किसी और को चाहोगी तो मुश्किल होगी, एक जंग जू-जू के संग, खुला जा सिम-सिम, बुरा न मानो होली है आदि। इनमें बचपन से लेकर अब तक हुई अधिकांश घटनाओं को विवरण है। चाहे वह प|ी और बेटी का कुत्तों से फोबिया हो या फिर बचपन जैसी होली या अन्य त्यौहार परिवार के साथ न मना पाने का दुख। डॉ अगनानी ने अपनी कहानियों में ज्यादातर युवाओं और महिलाओं को केंद्र में रखते हुए उन्हें सीख दी हैं।
मेरी जीवन की कई ऐसी घटनाएं हैं जिन्हें मैं हमेशा अकेले में याद कर उनके बारे में सोचता रहता था। एक साल पहले मैंने इन घटनाओं को पेपर पर उतारना शुरू किया। प्रशासनिक कामों के साथ यह कर पाना मुश्किल होता है। लेकिन मेरा मानना है कि हर व्यक्ति को अपनी बातों का इजहार करने का मौका देना चाहिए। -डॉ मनोहर अगनानी, कमिश्नर सागर संभाग
11 साल पहले भ्रूण हत्या पर लिखी थी पहली किताब
भास्कर संवाददाता | सागर
हर इंसान की जिंदगी एक स्कूल की तरह है। हर रोज कुछ न कुछ सीखने या सिखाने की। अपने जीवन की ऐसी ही घटनाओं का चिंतन और विश्लेषण कर आईएएस और सागर के कमिश्नर डॉ मनोहर अगनानी ने एक किताब लिखी है जिसका नाम है अंदर का स्कूल। इस किताब में कमिश्नर अगनानी बड़ी बेबाकी से अपने जीवन की उन सभी घटनाओं को लिखा है, जिन्हें समाज को बताना जरूरी है। चाहे उस समय उन्होंने गलती की हो या सराहनीय काम। सभी इस किताब में है। डॉ अगनानी की इस किताब का विमोचन 7 मार्च को भोपाल के स्वराज भवन में आयोजित एक कार्यक्रम में किया जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva